Source: https://www.ppn.sk/33/zakladna-charakteristika-nehnutelnosti-z-pohladu-obcianskeho-zakonnika-a-zakona-o-dani-z-prijmov-uniqueidmRRWSbk196FPkyDafLfWAPmjV3JLd5TfkmYNu2ozVd6dSGEZEatR3w/?uri_view_type=4
Timestamp: 2019-06-18 20:48:17+00:00
Document Index: 13355463

Matched Legal Cases: ['§ 119', '§ 3', '§ 133', '§ 46', '§ 8', '§ 9', '§ 8', '§ 6']

Základná charakteristika nehnuteľnosti z pohľadu Občianskeho zákonníka a zákona o dani z príjmov | Právo a prax nehnuteľností
24.5.2019, Mgr. Martina Uherová; Ing. Peter Horniaček, Zdroj: Verlag Dashöfer
7.2.2.1 Základná charakteristika nehnuteľnosti z pohľadu Občianskeho zákonníka a zákona o dani z príjmov
Mgr. Martina Uherová; Ing. Peter Horniaček
Z ustanovenia § 119 ods. 2 zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník”) vyplýva, že nehnuteľnosťami sú:
stavby spojené so zemou pevným základom.
V nadväznosti na ustanovenie § 3 ods. 2 písm. a)ZDP treba uviesť, že na účely zákona č. 595/2003 Z. z. o dani z príjmov v znení neskorších predpisov (ďalej len „ZDP”) sa za nehnuteľnosť považuje aj:
nebytový priestor alebo
časť nehnuteľnosti.
Z právnej úpravy obsiahnutej v Občianskom zákonníku ďalej vyplýva, že vlastnícke právo k nehnuteľnostiam je možné nadobudnúť na základe viacerých právnych skutočností:
na základe zmlúv (napr. kúpna, darovacia, zámenná) - podľa ustanovenia § 133 ods. 2 OZ (Občianskeho zákonníka) sa v prípade, ak sa prevádza nehnuteľná vec na základe zmluvy, vlastníctvo nadobúda vkladom do katastra nehnuteľností podľa osobitných predpisov, ak osobitný zákon neustanovuje inak (zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam),
dedením – vlastníctvo sa nadobúda smrťou poručiteľa,
rozhodnutím štátneho orgánu (napr. súdu, stavebného úradu) – vlastníctvo sa nadobúda dňom určeným v rozhodnutí štátneho orgánu, pričom, ak určený nie je, vlastníctvo sa nadobúda dňom právoplatnosti rozhodnutia,
na základe iných skutočností ustanovených v Občianskom zákonníku.
V zmysle ustanovenia § 46 ods. 1 OZ (Občianskeho zákonníka) musia mať zmluvy o prevodoch nehnuteľností písomnú formu.
Príjem z predaja nehnuteľnosti, ktorý fyzická osoba (ďalej len „daňovník”) dosiahol na základe písomnej kúpnej zmluvy, zaraďujeme z pohľadu ZDP medzi ostatné príjmy ako príjem z prevodu vlastníctva nehnuteľnosti podľa § 8 ods. 1 písm. b)ZDP, ak ide o nehnuteľnosť nezahrnutú do obchodného majetku. Skutočnosť, či takto dosiahnutý príjem je u daňovníka považovaný za zdaniteľný príjem alebo je od dane oslobodený, závisí od posúdenia toho, či daňovník spĺňa podmienky pre oslobodenie od dane podľa platných ustanovení § 9 ods. 1 písm. a), b) a d)ZDP. Medzi ostatné príjmy podľa § 8 ods. 1 písm. b) ZDP patria príjmy z predaja nehnuteľností, ak predávajúci využíva nehnuteľnosť:
na osobné účely alebo
na prenájom, z ktorého plynúce príjmy sú zaradené do § 6 ods. 3 ZDP bez ohľadu na prípadné zaradenie alebo nezaradenie do obchodného majetku, alebo
na podnikanie, ak v momente predaja nehnuteľnosť už nie je zahrnutá do obchodného majetku predávajúceho.
Pre účely posúdenia podmienok oslobodenia príjmu z predaja nehnuteľnosti je rozhodujúce určenie momentu nadobudnutia nehnuteľnosti do vlastníctva predávajúceho, ktoré sa posudzuje v závislosti od spôsobu nadobudnutia nehnuteľnosti do vlastníctva.
zmluvný prevod - vlastníctvo sa nadobúda vkladom do katastra nehnuteľností (právoplatným rozhodnutím o povolení vkladu). V prípade zmluvy o prevode bytu a nebytového priestoru do vlastníctva nájomcu, právne účinky…